Tulen kosketus sytyttää.
Tämän jakson aiheena on "Sota-asu taisteluun".
On erikoista ajatella, että kristitty joutuu hengelliseen taisteluun, -
mutta Raamatussa Efeson seurakunta oli erityinen paikka, -
jossa Paavali sai yli kaksi vuotta toteuttaa seurakuntaopetusta, -
jossa Jumalan Hengen ansiosta -
syntyi ja toimi mm. viisitahoinen virkakäsitys.
Se kaikki, mitä silloin oli nähty ja opittu, tuli käytäntöön.
Sitä on sitten vuosisatojen ja kahden vuosituhannen aikana -
onnistuttu toteuttamaan enemmän tai vähemmän riippuen siitä, -
millainen hengellinen kapasiteetti ja herätys paikkakunnalla on ollut.
Luen tästä Efeson seurakunnan taisteluvarustuksesta.
"Lopuksi, vahvistukaa Herrassa ja hänen väkevyytensä voimassa.
Pukekaa yllenne Jumalan koko sota-asu, -
voidaksenne kestää perkeleen kavalat juonet.
Sillä meillä ei ole taistelu verta ja lihaa vastaan, -
vaan hallituksia vastaan, valtoja vastaan, -
tässä pimeydessä hallitsevia maailmanvaltiaita vastaan, -
pahuuden henkiolentoja vastaan taivaan avaruuksissa.
Sentähden ottakaa päällenne Jumalan koko sota-asu, -
voidaksenne pahana päivänä tehdä vastarintaa -
ja kaikki suoritettuanne pysyä pystyssä."
Tällainen varustus, jossa taistellaan langenneita enkeliruhtinaita, -
langenneita enkeleitä ja demoneita eli riivaajia vastaan.
Se on monitahoinen kysymys sikäli, -
että se langenneen enkelikunnan järjestelmä on hyvin moniportainen -
juuri niin kuin maan päälläkin ihmisillä on suuret johtajat, -
heidän alaisensa ja tavallinen kansa.
Tuo järjestelmä avautuu tietysti monille niille, -
jotka ovat pitkään tutkineet ja käytännössä kokeneet noita asioita.
Se avautuu sillä tavalla, että taistelu on todellista, -
ja siinä tuo uskon koetus joutuu lujille sikäli, -
että ellei ihminen ole oikeassa uskon suhteessa Jumalan kanssa, -
niin silloin tuo keskeneräinen taisteluvarustus -
tuottaa taistelijoille suuria tappioita.
Nyt jos ajattelemme tätä ihan alkua: -
"...vahvistukaa Herrassa ja hänen väkevyytensä voimassa.
Pukekaa yllenne Jumalan koko sota-asu..."
Tuollainen Jumalan voimassa vahvistuminen.
Sitä voisi ajatella erään esimerkin kautta.
Parituhatta ihmistä oli kokoontunut Meksikossa.
Osa heistä, pastorit ja seurakunnat, -
pienet katolisesta kirkosta eronneet vapaat suunnat, -
ei ollut lainkaan hyväksynyt Pyhän Hengen lahjoja, -
eli kielillä puhuminen oli kiellettyä.
Ja silloin tuo tilanne oli jossakin mielessä kriittinen, -
koska järjestäjät olivat merkityksellisesti sanoneet, -
että alussa lauletaan kielillä.
Mutta se oli sanottu sillä tavoin, että lauletaan Hengessä.
Vaimoni oli siellä mukana, ja siellä oli vajaat 30 naista laulamassa, -
mutta se laulu oli niin hirvittävää kuunneltavaa, -
että olisi ajatellut: "Kuka voi edes jatkaa sen kaltaista laulamista?"
Se oli nimittäin sellaista kriikumista, että kuulijan korvissa ja sisimmässä -
tuntui: "Mitä ihmettä ne nyt tekevät?"
Myöhemmin tajusin, että se oli taistelukieltä.
Se tilaisuus oli nimittäin sellaisessa huoneistossa, -
joka ei ollut hengellinen kokoontumispaikka.
Niitäkin oli siellä joskus ollut, mutta siellä oli pidetty -
monenlaisia erilaisia hauskuutuksia, jotka eivät olleet lainkaan hengellisiä.
Saattoi olla niin, ettei paikalla ollut vain Pyhän Hengen lahjojen kieltäjiä -
vaan se huoneistokin oli jollain tavalla saastunut vastavoimien vaikutuksesta.
No joka tapauksessa rupesin siinä rukoilemaan, -
että voi hyvänen aika, Jumala, lopeta tällainen kriikuminen siellä.
Rukoilin sitä, mutta kesken tuon rukouksen Jumala näytti, -
että se huoneisto puhdistui koko ajan.
Eli se olikin todella taistelulaulu Pyhässä Hengessä, kielillä laulaminen.
Ja aloin rukoilla, että hyvä Jumala, -
älä anna sen loppua ennen kuin koko huoneisto puhdistuu.
Ja oli aika erikoista nähdä se Hengen näkynä, -
että juuri kun laulu loppui, niin koko huoneisto oli täysin kirkas.
Olin taas käsittänyt asian omalla ymmärrykselläni hyvin vajavaisesti.
Sanoin englanniksi eräälle pastorille, jonka tiesin ymmärtävän englantia, -
että olipa hyvin erikoinen tuo laulu tuossa alussa.
Hän kohautti hartioitaan ja sanoi: "No, hyvinhän ne tämän putsasivat."
Hänen oli niin helppo ymmärtää, -
ettei se ollutkaan huonoa laulamista, vaan se oli taistelua.
Mutta sinne tuli aivan toisenlainen Jumalan läsnäolo.
Et voi kuvitella, kuinka tuo tilaisuutta vetänyt todella pitkä pastori -
olikin makuulla lattialla -
ja sanoi siellä vain: "Pyhä, pyhä, pyhä" jatkuvasti, varmaan 20―30 kertaa.
Ja jokainen ihminen siellä penkeissään istuessaan tajusi, -
että Herran läsnäolo tuli täydellisenä, -
eli se pyhyyden tunto oli muillakin, ei vain pastorilla.
No, se tilanne oli hyvin erikoinen sikäli, -
että tuo pastori nousi ylös, otti saman tien lapun käteensä ja sanoi: -
"Seuraavaksi tässä ohjelmassa on..."
Ja tiedätkö, tuohon tilanteeseen Jumala oli näyttänyt -
jatkuvana näkynä sen, että siellä oli valkoiset, kirkkaat portaat, -
ja enkeleitä kulki ylös ja alas.
Herran pyhyydessä voi joskus näkyä ihmeellisiäkin ilmoituksia näkyinä.
Mutta sillä hetkellä, kun pastori sanoi: "Seuraavaksi...", -
oliko sitten joku rukous tai puhe, en muista tarkkaan, -
mutta se tarkoitti sitä, että palattiin alkuperäiseen ohjelmaluonnokseen.
Ja kysyin, miksi enkelit pysähtyivät.
Vastaus oli, että ne toimivat vain uskon kautta.
Eli nyt Pyhän Hengen herkkyys olisi saanut tällä johtajalla jatkua niin, -
että hän olisi sanonut: "Odotetaan, mitä Pyhä Henki johdattaa."
Ja uskon, että sellainen ennalta suunnittelu -
voi usein olla suurikin erehdys.
Eli on tarkka suunnitelma, joka on neuvoteltu, ja sen mukaan mennään, -
mutta lähteekö Herra Pyhässä Hengessä mukaan?
Noita kysymyksiä joutuu joskus kovasti kysymään, -
kun etsitään yhdessä sitä Jumalan tarkoittamaa sisältöä tilaisuuteen.
Tuo tilaisuus oli hyvin erikoinen, sillä ihan siellä loppupäässä...
Oli puhuttu, että se myös lopetetaan -
sillä Pyhässä Hengessä laulamisella. Kukaan pastori ei noussut -
vastustamaan sitä ensimmäistä kielillä laulamista, -
eikä niiden osalta, jotka olivat kieltäneet Pyhän Hengen lahjat, -
tullut mitään jälkipuheitakaan, ainakaan minun tietooni.
Myöskin siinä lopussa ryhmä alkoi laulaa kielillä, -
ja se oli hyvin erikoista. Menin mukaan siihen laulamaan -
ja näin siellä näiden parin tuhannen ihmisen joukossa -
lähemmäs 10 ihmistä eri puolilla sitä osallistuvaa seurakuntaa.
Näin hyvin korkeat Pyhän Hengen tulen liekit heidän päänsä päällä, -
enkä ollenkaan tajua, kuinka sen piti tulla näkyviin -
ihan niin kuin alkuseurakunnassa, kun Pyhä Henki vuodatettiin.
Joissakin filmeissä ja maalauksissa on kuvattu se, -
että heidän päällänsä oli Pyhän Hengen liekki, -
mutta tuo tuntui vähän erikoiselta, -
sillä ne olivat lähes puoli metriä korkeita tulenlieskoja ihmisten päällä.
Silloin ajattelin, että ehkä tuo sota-asu kaikissa muodoissaan -
oli ollut joillakin ihmisillä niin elävästi, -
että Pyhä Henki saattoi täyttää heidät niin, että se liekki oli näkyvä.
Nuo tilaisuudet siinä tilassa olivat hyvin voimakkaita.
Ja jos otan nämä kaikki sota-asuun liittyvät asiat, -
niin mitkään niistä eivät ole vähäisiä.
Kun täällä sanotaan: "...ottakaa päällenne Jumalan koko sota-asu, -
voidaksenne pahana päivänä tehdä vastarintaa -
ja kaikki suoritettuanne pysyä pystyssä.
Seisokaa siis kupeet totuuteen vyötettyinä, -
ja olkoon pukunanne vanhurskauden haarniska..."
Nämä kaksi asiaa ensin. Kun Jumalan Sana on kokonaan totuus, -
niin silloin siitä poikkeavat totuudet -
ovat ehkä osatotuuksia, mutta eivät kokonaan totta, -
sillä Sana todistaa, että Jumalan Sana on kokonaan totuus.
Sitten tuo vanhurskauden haarniska. Synti erottaa Jumalasta, -
ja silloin ajatusten, sanojen ja tekojen synnit, -
Jumalan Sanan vastaiset vaikutteet ja tekemiset, -
ovat sellaisia, että ne eivät ole Jumalan vanhurskautta, -
sitä, mitä Jeesus Kristus on ristillä sovitustyössään -
tahtonut meille antaa, kun me tunnustamme syntimme.
Meidät puetaan Hänen puhtaudellaan, vanhurskaudellaan ja pyhyydellään.
Eli se ei ole omavanhurskautta, omapuhtautta ja omapyhyyttä, -
vaan se on armosta Jeesuksen puhtautta, -
joka armosta annetaan syntien anteeksiantamuksena.
Sitten: "...kenkinä jaloissanne alttius rauhan evankeliumille."
No, kun Jeesus alun perin kutsui opetuslapsia, -
Hän sanoi: "Teen teistä ihmisten kalastajia."
Tarkoitus oli siis se, että kun ihmisiä tuli Jeesuksen seuraajiksi, -
niin Jumala valtuutti erilaisten armoitusten kautta -
heitä palvelemaan niin, että ihmiset kääntyisivät -
ja ottaisivat Herran Jeesuksen Vapahtajakseen ja Herrakseen.
Ja silloin tuo alttius rauhan evankeliumille -
oli tavallaan sen sanoman eteenpäin viemistä, -
että on tavallaan aika sujuvat apostolin kengät, -
eli apostolinkyydillä lähimmäisen luokse -
julistamaan sitä ilosanomaa teoin ja puhein.
No sitten: "Kaikessa ottakaa uskon kilpi, -
jolla voitte sammuttaa kaikki pahan palavat nuolet..."
Se oli hyvin erikoista aikaa, -
kun oli tämä ns. Kokkolan herätys evankelisessa kirkossa.
Niinä aikoina, useiden vuosien varrella huomasin, -
että jos joku ihminen sairasti kipua, joko hammas- tai lihaskipua -
tai nivelissä olevaa kipua, hyvin monenlaista kipua, -
niin siinä kun sitoi Herran Jeesuksen nimessä, niin tuo kipu väistyi täysin.
Oli erikoista nähdä, että minkä sidot maan päällä, se on oleva sidottu -
taivaissa ja minkä päästät maan päällä, se on oleva päästetty taivaissa.
Sitä minkä päästät maan päällä, se on oleva päästetty taivaissa -
on sovitettu myöskin syntien anteeksiantamusjulistukseen.
Eli voi julistaa Jeesuksen nimessä ja sovintoveressä -
syntien anteeksiantamusta sille, joka Jumalan edessä -
ja esirukouksessa sielunhoitajalle tai esirukoilijalle -
tuo esiin syntivelkansa, ja esirukoilija julistaa synninpäästön -
Jeesuksen nimessä ja sovintoveressä: Usko kaikki syntisi anteeksi annetuiksi.
Eli tuo uskon kilpi on varmasti monimuotoinen, -
mutta usko voi todella vaikuttaa niin, -
että Jumalan valtakunta menee eteenpäin Jumalan Sanan pohjalta.
Ja: "...jolla voitte sammuttaa kaikki pahan palavat nuolet..."
Varmasti on paljon sellaisia pahoja asioita, -
joita Suomessakin on sukupolvissa voitu kokea.
On voinut olla sellaisia sukukirouksia, eli kirouksia on lasketeltu -
jopa niin, että on ollut siihen valtuudet.
On ensin antauduttu sielunviholliselle niin, -
että ihmisestä on tullut Jumalan kieltäjä -
tai sitten hän on alkanut tietoisesti harjoittaa noituutta ja kironnut -
toisia ihmisiä, ja he ovat kokeneet, että heidän sukuunsa on tullut kirous.
Monet hyvin ikävät vastoinkäymiset ovat toteutuneet sukupolvesta toiseen.
Näiden asioiden kanssa kamppaillessa monet ovat varmasti taitamattomia -
eli etsivät näitä asioita niin, ettei Pyhä Henki heille niitä ilmoita, -
vaan he vain sanovat, että ehkä tällaista on -
ja taistelevat niitä vastaan, eikä mitään tapahdu.
Mutta mennään vielä vähän eteenpäin.
"...ja ottakaa vastaan pelastuksen kypäri -
ja Hengen miekka, joka on Jumalan sana."
Tuo tietoisuus pelastuksesta hämärtyy joskus uskovillakin ihmisillä.
Ja olen huomannut joskus rukouspiirissä puhuttuna, -
että joskus ihmisen tilanne on epävakaa.
Tuntuu, että maailma painostaa. Jossain kaupankäynnissä tuntuu, -
että olen jotenkin vähän epävarma, kun ilmapiiri on erilainen kuin kotona.
Monesti suojauduimme vaimoni kanssa Jeesuksen veren suojaan -
mennessämme markkinapaikoille, -
joissa on tietynlainen markkinaehtoinen ilmapiiri -
ja mainoslaulut, musiikit ja mainossanat sieltä mainostelevat.
Varmasti siinäkin käytetään usein sellaisia voimia, -
joita ihminen ei näe eikä ymmärrä, -
ja silloin ihmiset lankeavat ostamaan paljon sellaista, mitä eivät tarvitse, -
mutta mieli tekee ja se suostuttelu vie mukanaan.
Varmasti se kokemusmaailma, johon ihminen taistelussa pääsee, -
niin tuo pelastuksen kypäri voi myös toteutua siinä, että päivän mittaan -
todistaa ja tunnustaa, että minä uskon Jeesukseen Kristukseen -
ja huomaa, että ilmapiiri oman elämän ympärillä vapautuu.
Monet näistä asioista, jotka mainitsen, voivat tuntua siltä, -
että jokaisen kokemusmaailma voi toteutua eri ihmisillä eri tavoin, -
eikä sen, mitä tuon esiin, tarvitse olla suoranainen esimerkki.
Se on kuitenkin ollut todellisuutta omassa elinympäristössäni.
Tämä Hengen miekka, joka on Jumalan sana. Muistan tilaisuuden, -
jossa oli paljon ihmisiä koolla, ja tuntui, että...
Se oli eräs VPK:n talo, jossa oli monenlaisia juhlia ja tilaisuuksia, -
ja nyt oli hengellinen tilaisuus, jossa oli paljon ihmisiä.
Mutta koin, että onpa vaikea ilmapiiri. Menin peräpenkkiin rukoilemaan, -
pyytämään, että Herra ohjaisi niin, että ihmiset kuulisivat, mitä sanotaan.
No, sitten puhuja tuli paikalle ylistyslaulujen ja rukousten jälkeen.
Ja yhtäkkiä, kun hän avasi Raamatun ja luki sieltä muutaman jakeen, -
koko siihen tilaan tuli valtava rauha.
Pois lähtiessämme astuin kokoustilaan toisesta huoneesta, -
johon ulkovaatteet oli jätetty. Kynnyksen yli astuessani -
kuulin aivan selvästi sanat: "Sanalla Hän viholliset kaataa."
Eli se Jumalan Sanan esiintuominen rauhoitti ilmapiirin täysin.
Sellainen on Jumalan Sanan voima, kun sitä käytetään tilanteen hyväksi, -
ja tulee Jumalan läsnäolo Jumalan Sanan esiintuomisen kautta.
Silloin voisi kysyä, -
miksei tuota Jumalan Sanaa ole esillä useammin.
Luettuna ja uskossa, myöskin ehkä selityksen kautta, -
voidaan omistaa sen voitto.
Se Sana sisältää Jumalan voiman.
Kaikki se, mitä tähän sota-asuun ja sodassa olemiseen kuuluu, -
ylistys toisessa muodossaan. Olin eräällä paikkakunnalla, -
jossa oli vuosikymmeniä ollut varuskunta eli sotaväki sekä vankila.
Kävi niin, etten voinutkaan olla yötä eräässä perheessä.
Lapsi oli tullut sairaaksi.
Seuraavana aamuna minulla oli tilaisuus olla kokoontumispaikassa, -
jossa ei asunut muita ihmisiä, niin meninkin sinne ylistämään, -
soittamaan sofaria ja ylistämään Jeesuksen täydellistä hallintavaltaa.
Hän on aina arvollinen saamaan ylistyksen, kunnian ja kiitoksen.
Ja kun ylistin Herraa voimallisesti pidemmän aikaa, -
tajusin näkynä, että paikkakunnan päällä oli neljä jääkerrosta.
Ja tuon ylistyksen aikana kolme jääkerrosta väistyi pois.
Ja oli merkillistä, että ensimmäisenä päivänä Jumalan armolahjat -
eivät voineetkaan oikein toimia. Jostain syystä ne vain eivät toimineet.
Mutta sitten toisena päivänä tuon ylistyksen jälkeen -
tuli ehkä kolmisenkymmentä tiedon sanaa, ja erään ihmisen kylki parani.
Tuli vain tiedon sana siitä, että jollakulla on kylki kipeänä, -
ja siellä soittamista harjoittanut poika, eräs ylistyksen osallistuja, -
ilmaisi, että hänellä oli kylki kipeänä, mutta Herra sen paransi.
Eli tuollaisia käytännön asioita -
Herra voi joskus viedä ylistyksenkin kautta läpi.
Ja toisaalta rukous ja uskonelämä voivat tuottaa sen, -
että vaikka me nyt tiedämme, että tällainen sota-asu on olemassa, -
se taistelu on yhtä todellista.
Mutta useimmiten taistelu on myöskin ihmisen omassa sisimmässä.
Olemmeko lihan voimissa vai Hengen voimissa?
Eli liha ja henki taistelevat jokaisen sisimmässä, varsinkin uskovien, -
ja silloin on tärkeää olla kuuliainen Pyhälle Hengelle, -
jotta voisi kuunnella, mitä Herra tahtoo ja kysyä rukouksessa Häneltä.
Tai sitten seurakuntayhteydessä kokea sen Hengen yhteyden, -
että voi kasvaa myöskin uskosta uskoon, -
eli toisen ihmisen usko ja uskon kokemukset -
voivatkin sulautua omassa uskossa toimiviksi.
Sen takia kai Jeesus lähetti opetus- lapset usein taistelemaan kaksittain.
Ja kun nuo 70 taistelijaa tulivat, he iloitsivat siitä, -
että henget olivat heille alamaiset.
Ja Jeesus sanoi, että älkää siitä iloitko, -
vaan siitä, että nimenne ovat kirjoitettuina taivaissa.
Ja samalla Hän rohkaisi, että mikään ei ole teitä vahingoittava.
Eli Jeesuksessa tuo taistelu on jo voitettu. Aamen.
Tekstitys: Anni Lähteenmäki